stanford-oval/wikipedia huggingface dataset:
โอเวอร์วอตช์เวิลด์คัพ 2017
รอบเพลย์ออฟ > รอบชิงอันดับสาม

| 4 พฤศจิกายน 2560 |
| --- | --- | --- |
|  สวีเดน | 3—1 |  ฝรั่งเศส |
| รอบชิงอันดับสาม> ทีม.ทีม | รอบชิงอันดับสาม> ควบคุม.Nepal | รอบชิงอันดับสาม> ผสม.King's Row | รอบชิงอันดับสาม> จู่โจม.Hanamura | รอบชิงอันดับสาม> คุ้มกัน.WP : Gibraltar | รอบชิงอันดับสาม> ควบคุม.Oasis | รอบชิงอันดับสาม> จำนวนชนะ.จำนวนชนะ | รอบชิงอันดับสาม> ผล.ผล | รอบชิงอันดับสาม> . |
| --- | --- | --- | --- | --- | --- | --- | --- | --- |
|  สวีเดน | 0 | 4 | 2 | 1 | 2 | 3 | อันดับ 3 |  |
|  ฝรั่งเศส | 2 | 3 | 2 | 0 | 1 | 1 | อันดับ 4 |  |
แหล่งข้อมูล :
รอบเพลย์ออฟ > รอบชิงชนะเลิศ

| 4 พฤศจิกายน 2560 |
| --- | --- | --- |
|  แคนาดา | 1—4 |  เกาหลีใต้ |
| รอบชิงชนะเลิศ> ทีม.ทีม | รอบชิงชนะเลิศ> ควบคุม.Oasis | รอบชิงชนะเลิศ> ผสม.King’s Row | รอบชิงชนะเลิศ> จู่โจม.Hanamura | รอบชิงชนะเลิศ> คุ้มกัน.Junkertown | รอบชิงชนะเลิศ> ผสม.Numbani | รอบชิงชนะเลิศ> จู่โจม.— | รอบชิงชนะเลิศ> คุ้มกัน.— | รอบชิงชนะเลิศ> จำนวนชนะ.จำนวนชนะ | รอบชิงชนะเลิศ> ผล.ผล |
| --- | --- | --- | --- | --- | --- | --- | --- | --- | --- |
|  เกาหลีใต้ | 2 | 2 | 5 | 2 | 5 | — | — | 4 | ชนะเลิศ |
|  แคนาดา | 1 | 1 | 4 | 3 | 4 | — | — | 1 | รองอันดับ 1 |
แหล่งข้อมูล :
แหล่งข้อมูลอื่น

เว็บไซต์การแข่งขันทางการ
ถนนมุขมนตรี

ถนนมุขมนตรี เป็นถนนในเขตเทศบาลนครนครราชสีมา เชื่อมระหว่างห้าแยกหัวรถไฟ บริเวณหน้าสำนักงานการไฟฟ้าส่วนภูมิภาคจังหวัดนครราชสีมา ถนนมุขมนตรีเป็นถนนแยกที่หนึ่งของห้าแยกหัวรถไฟ ตัดผ่านสถานีรถไฟนครราชสีมา ย่านสวายเรียง วัดหนองจะบก วัดใหม่อัมพวัน ย่านอัมพวัน วัดสวนพริกไทย วัดหลักร้อย ทางหลวงหมายเลข 2 (เลี่ยงมือง) วัดภูเขาลาด สิ้นสุดที่บ้านภูเขาลาด ในเขตองค์การบริหารส่วนตำบลบ้านใหม่
ถนนมุขมนตรีเป็นถนนสายหลักแนวตะวันตก-ตะวันออก ตัดผ่านเขตชุมชนที่มีความหนาแน่นปานกลางในเขตเทศบาลนครนครราชสีมา แต่ถนนยังมีแค่สองช่องทางซึ่งไม่สามารถรองรับปริมาณการจราจรในชั่วโมงเร่งด่วน
สถานที่สำคัญที่แนวถนนตัดผ่าน

สำนักงานการไฟฟ้าส่วนภูมิภาคจังหวัดนครราชสีมา
สถานีรถไฟนครราชสีมา
ถ่อนฝักตั้ง

| ถ่อนฝักตั้ง |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Fabaceae
สกุล:: Albizia
สปีชีส์:: A.  garrettii
ชื่อทวินาม
Albizia garrettii 

ถ่อนฝักตั้ง ชื่อวิทยาศาสตร์:  Albizia garrettii เป็นพืชในสกุลถ่อน วงศ์ย่อย Mimosoideae เป็นไม้ยืนต้น ใบประกอบแบบขนนกสองชั้น ดอกช่อ ออกตามซอกใบ ผลเป็นฝักแบนมีติ่งที่ปลายฝัก แห้งแตก พบในภาคเหนือตอนบน พบครั้งแรกที่ดอยอินทนนท์ จังหวัดเชียงใหม่ โดย H.B.G. Garrett ชาวอังกฤษ เมื่อ 15 พฤศจิกายน พ.ศ. 2473 ชื่อสปีชีส์ตั้งเป็นเกียรติแก่ผู้ค้นพบ
ธีรศักดิ์ หลงจิ

| ธีรศักดิ์ หลงจิ |
| --- | --- |

เกิด: พ.ศ. 2535 จังหวัดตรัง ประเทศไทย
เสียชีวิต: 18 มิถุนายน พ.ศ. 2561 (26 ปี) เรือนจำกลางบางขวาง จังหวัดนนทบุรี ประเทศไทย
สาเหตุเสียชีวิต: การประหารชีวิตด้วยการฉีดสารพิษ
สุสาน: กุโบร์สาธารณะประโยชน์บ้านนาป้อ
สัญชาติ: ไทย
ชื่ออื่น: มิกโคกพลา
มีชื่อเสียงจาก: เป็นบุคคลแรกที่ถูกประหารชีวิตในรอบ 9 ปีในประเทศไทย
สถานะทางคดี: ถูกประหารชีวิต

เหตุจูงใจ: ความหึงหวง
พิพากษาลงโทษฐาน: ฆ่าผู้อื่นอย่างทารุณโหดร้ายเพื่อชิงทรัพย์ มาตรา 289 (5) และมาตรา 340 วรรค 5
ข้อหา: ฆาตกรรมโดยเจตนา ชิงทรัพย์
บทลงโทษ: ประหารชีวิต
รายละเอียด
ผู้เสียหาย: ดนุเดช สุขมาก, 17 ปี
วันที่: 17 กรกฎาคม พ.ศ. 2555
ประเทศ: ประเทศไทย
รัฐ: จังหวัดตรัง
ตำแหน่ง: สาธารณะสมเด็จพระศรีนครินทร์ 95 (เขาแปะช้อย)
อาวุธ: มีดเหน็บ
วันที่ถูกจับ: 19 กรกฎาคม พ.ศ. 2555
จำคุกที่: เรือนจำกลางเขาบิน เรือนจำกลางบางขวาง
 
ธีรศักดิ์ หลงจิ หรือฉายามิกโคกพลา (พ.ศ. 2535 – 18 มิถุนายน พ.ศ. 2561) เป็นฆาตกรที่กระทำความผิดฐานฆ่าผู้อื่นอย่างทารุณโหดร้ายเพื่อชิงทรัพย์ ในคดีฆาตกรรมนายดนุเดช สุขมาก ด้วยการแทงจำนวณ 24 แผลเพื่อชิงทรัพย์ในจังหวัดตรัง เขาถูกประหารชีวิตด้วยการฉีดยาพิษที่เรือนจำกลางบางขวางในวันที่ 18 มิถุนายน พ.ศ. 2561 และเป็นผู้ถูกประหารชีวิตด้วยการฉีดยาพิษเป็นรายที่7ของประเทศไทยซึ่งเป็นการประหารชีวิตครั้งล่าสุดของประเทศไทย โดยเขาเป็นผู้ถูกประหารชีวิตรายแรกในรอบ 9 ปีหลังการประหารชีวิตนายบัณฑิต เจริญวานิชและนายจิรวัฒน์ พุ่มพฤกษ์ในความผิดฐานร่วมกันมียาเสพติดให้โทษประเภทที่ 1 ไว้ครอบครองเพื่อจำหน่ายซึ่งถูกประหารชีวิตด้วยการฉีดยาพิษเมื่อวันที่ 24 สิงหาคม พ.ศ. 2552
ประวัติ

เขาเคยถูกจับกุมหลายครั้งทั้งข้อหาเสพยาเสพติด ครอบครองกัญชาและครอบครองปืนลูกซองสั้น ซึ่งแก๊งค์ของเขาที่มีพฤติกรรมในการจี้ชิงทรัพย์นักเรียนในพื้นที่อำเภอเมืองตรัง
การฆาตกรรม

ในวันที่ 17 กรกฎาคม พ.ศ. 2555 นายดนุเดช สุขมาก อายุ 17 ปี ถูกเขาและวัยรุ่นชายอีกคนใช้มีดปลายแหลมไล่แทง ดนุเดชได้วิ่งหนีเข้าไปภายในสาธารณะสมเด็จพระศรีนครินทร์ 95 และถูกกระหน่ำแทง 24 แผลจนเสียชีวิต จากนั้นคนร้ายได้เอากระเป๋าสตางค์ซึ่งมีเงินสดประมาณ 2,000 บาทและโทรศัพท์มือถือหลบหนีไป
การจับกุม การพิจารณาคดี

เขาถูกจับกุมขณะยืนอยู่หน้าวิทยาลัยเทคนิคตรังในวันที่ 19 กรกฎาคม พ.ศ. 2555 ซึ่งเขารู้จักดนุเดชและแรงจูงใจในการฆาตกรรมคือความหึงหวงแฟนสาวของดนุเดช เขามีประวัติถูกจับกุมหลายครั้งก่อนที่จะก่อเหตุฆาตกรรม เขาถูกจับในข้อหาเสพยา ครอบครองกัญชา และกระทำความผิดเกี่ยวกับอาวุธปืน ส่วนผู้ก่อเหตุคนอื่นยังหลบหนีการจับกุมอยู่ ซึ่งเขาถูกตั้งข้อหาร่วมกันฆ่าผู้อื่นโดยเจตนาและร่วมกันชิงทรัพย์ ศาลชั้นต้นได้พิพากษาประหารชีวิต และศาลอุทธรณ์กับศาลฎีกาพิพากษายืนประหารชีวิตเป็นผลให้คดีถึงที่สุด ซึ่งเขาได้ถวายฎีกาทูลเกล้าขอพระราชทานอภัยโทษแต่ฎีกาดังกล่าวได้ถูกยกในเดือนพฤษภาคม พ.ศ. 2561 แต่การประหารชีวิตถูกเลื่อนไปเป็นเดือนมิถุนายนเนื่องจากเดือนพฤษภาคมเป็นเดือนรอมฎอน
การประหารชีวิต

ในช่วงบ่ายของวันที่ 18 มิถุนายน พ.ศ. 2561 เจ้าหน้าที่ราชทัณฑ์ได้เบิกตัวเขาจากแดนที่คุมขังภายในเรือนจำกลางบางขวาง เพื่อแจ้งผลฎีกาทูลเกล้า หลังจากนั้นเขาได้ขอโทรศัพท์เพื่อสั่งเสียครอบครัวและพูดคุยกับภรรยา เขาได้ขอโทษภรรยาและเอ่ยปากสารภาพกับภรรยาด้วยน้ำเสียงสั่นเครือว่า
ได้ทำผิดพลาดไปแล้วและขอให้ดูแลลูกให้ดีและขอให้ภรรยารักษาเนื้อรักษาตัวให้ดีตนเองคงไม่ได้ดูแลครอบครัวได้อีกต่อไปเพราะได้กระทำความผิดกับชีวิตผู้อื่น
หลังจากนั้นเจ้าหน้าที่ตำรวจพิมพ์ลายนิ้วมือและตรวจสอบกับแผ่นพิมพ์ลายนิ้วมือของนักโทษที่มีอยู่ในสำนวนและหมายศาลมาทำการตรวจสอบ เพื่อความถูกต้องชัดเจนว่าเป็นบุคคลเดียวกันกับทะเบียนประวัติที่เก็บอยู่ในกองทะเบียนประวัติอาชญากรเพื่อไม่ให้มีการประหารผิดตัว จากนั้นเจ้าหน้าที่จะให้นักโทษทำพิธีทางศาสนาเป็นครั้งสุดท้ายทั้งนี้หากนักโทษมีความประสงค์จะขอทำพินัยกรรมก็จะจัดการและเรือนจำได้จัดอาหารมื้อสุดท้ายให้เขาเป็นเมนูข้าวเหนียวไก่ย่างให้ตามที่เขาต้องการ เมื่อเริ่มการประหารชีวิตเขาเจ้าหน้าที่ที่ทำหน้าที่เพชฌฆาตได้ฉีดยาเข้าที่บริเวณเส้นเลือดแขนข้างซ้ายในจุดให้น้ำเกลือแต่การควานหาเส้นเลือดทำด้วยความยากลำบากเนื่องจากเขาเส้นเลือดเปราะและมีรอยสักเต็มตัว การเดินยาเข็มแรกเป็นโซเดียมไทโอเพนทอลเพื่อให้นักโทษรู้สึกผ่อนคลายและหลับไปประมาณ 10 นาทีหลังจากนั้นเพชฌฆาตได้เดินยาเข็มที่ 2แพนคูโรเนียมโบรไมด์และเข็มที่ 3โพแทสเซียมคลอไรด์จนหัวใจหยุดเต้น จากนั้นเป็นการชันสูตรศพของคณะกรรมการและพนักงานสอบสวนที่เดินทางมาเฝ้าสังเกตการณ์ เป็นอันเสร็จสิ้นกระบวนการประหารชีวิต ในระหว่างการประหารชีวิตเขาได้สวดบทสวดของศาสนาอิสลามด้วยน้ำเสียงสั่นเครืออยู่ตลอดเวลาบนเตียงประหาร หลังการประหารชีวิตศพของเขาได้ถูกฝังตามพิธีตามศาสนาอิสลามและนำไปฝังที่กุโบร์สาธารณประโยชน์บ้านนาป้อ
ดูเพิ่ม

โทษประหารชีวิตในประเทศไทย
สมศักดิ์ ขวัญแก้ว
วินัย โพธิ์ภิรมย์
พรหมมาศ เลื่อมใส ฆาตกรซึ่งถูกประหารชีวิตในเดือนมกราคม พ.ศ. 2539 และเป็นบุคคลแรกที่ถูกประหารชีวิตในรอบ 8 ปี หลังจากการประหารชีวิตครั้งสุดท้ายในเดือนกันยายน พ.ศ. 2530
บ้านสุริยาศัย

| บ้านสุริยาศัย |
| --- | --- |
Baan Suriyasai

ข้อมูลทั่วไป
ประเภท: อาคารอนุรักษ์ ร้านอาหาร
สถาปัตยกรรม: วิกทอเรียผสมอาณานิคม
เมือง: 174/3-4 ถนนสุรวงศ์ แขวงสี่พระยา เขตบางรัก กรุงเทพมหานคร
ประเทศ:  ประเทศไทย
เริ่มสร้าง: ปลายรัชสมัยพระบาทสมเด็จพระจุลจอมเกล้าเจ้าอยู่หัว
ผู้สร้าง: พระอดิศักดิ์อภิรัตน์ (สุริยวงศ์ บุนนาค)
ข้อมูลทางเทคนิค
โครงสร้าง: ก่ออิฐถือปูน
การออกแบบและการก่อสร้าง
สถาปนิก: สถาปนิกชาวอิตาลี (ไม่ระบุ)
รางวัล: อาคารอนุรักษ์ดีเด่น พ.ศ. 2547
เว็บไซต์
www.baansuriyasai.com
บ้านสุริยาศัย เป็นอาคารอนุรักษ์ บนถนนสุรวงศ์ เขตบางรัก ปัจจุบันเป็นที่ตั้งของ บ้านสุริยาศัย ร้านอาหารไทยต้นตำรับชาววัง ร้านน้ำชาสำหรับจิบชายามบ่าย ร้านขายสินค้าไทยทำมือ สถานบันสอนทำอาหารไทยและค็อกเทลบาร์
บ้านสุริยาศัยตั้งอยู่บนถนนสุรวงศ์ หัวมุมตัดกับถนนเดโช เคยเป็นที่พักอาศัยของต้นตระกูลบุนนาค สันนิษฐานว่าสถาปนิกผู้ออกแบบเป็นชาวอิตาลีมีความเกี่ยวพันกับสถาปนิกกลุ่มที่ออกแบบพระที่นั่งอนันตสมาคม
ถู่

| --- | --- |
ชาวถู่ ในเทศกาลนาดุน
ภูมิภาคที่มีประชากรอย่างมีนัยสำคัญ
ภาษา
ภาษาถู่ และภาษาอู่ถุน
ศาสนา
พุทธนิกายวัชรยาน, ลัทธิเต๋า และความเชื่อพื้นเมือง
กลุ่มชาติพันธุ์ที่เกี่ยวข้อง
มองโกล
ถู่ (จีนตัวย่อ: 土昆; จีนตัวเต็ม: 土族; พินอิน: Tǔzú) หรือ มองโกลขาว (จีน: 察罕蒙古尔) เป็นชนกลุ่มน้อยในประเทศจีน อาศัยอยู่แถบที่ราบสูงชิงไห่ มณฑลชิงไห่ ทางภาคตะวันตกเฉียงเหนือ มีประชากรประมาณ 2 แสนคน
นครภายใต้มณฑล

| นคร 市 |
| --- | --- |
นครแสดงด้วยพื้นที่สีม่วง
หมวดหมู่: นครปกครองโดยตรง เทศมณฑล และนครภายใต้มณฑล
ที่ตั้ง: พื้นที่เสรีของสาธารณรัฐจีน
จำนวน: 3 (ณ 2019)
ประชากร: 267,772–448,207
พื้นที่: 60–133 ตร.กม.
การปกครอง: องค์การบริหารนคร สภานคร
หน่วยการปกครอง: เขต
นคร เดิมเรียกว่า นครภายใต้มณฑล เป็นหน่วยการปกครองประเภทหนึ่งของสาธารณรัฐจีน (ไต้หวัน)
ประวัติ

เขตการปกครองที่เรียกว่า "นคร" ในไต้หวันได้ก่อตั้งขึ้นครั้งแรกในทศวรรษ 1920 ระหว่างที่อยู่ภายใต้การปกครองของญี่ปุ่น ในเวลานั้น นครต่าง ๆ อยู่ภายใต้การปกครองของจังหวัด หลังสงครามโลกครั้งที่ 2 นครที่อยู่ภายใต้จังหวัดจำนวน 9 แห่งจากทั้งหมด 11 แห่งที่จัดตั้งโดยรัฐบาลญี่ปุ่น ได้เปลี่ยนแปลงรูปแบบเป็นนครที่อยู่ภายใต้มณฑล การอ่านชื่อของนครต่าง ๆ ได้เปลี่ยนจากภาษาญี่ปุ่นเป็นภาษาจีนกลาง โดยยังคงตัวอักษรจีนของญี่ปุ่นไว้
การเปลี่ยนแปลงเป็นไปตาม กฎหมายว่าด้วยการจัดตั้งนคร (市組織法) ของสาธารณรัฐจีน ซึ่งกฎหมายนี้ออกในช่วงต้นศตวรรษที่ 20 เกณฑ์ในการจัดตั้งเป็นนครภายใต้มณฑล ได้แก่ เมืองที่เป็นเมืองหลวงของมณฑล หรือมีประชากรมากกว่า 200,000 คน หรือมากกว่า 100,000 คน หากเมืองนั้นมีความสำคัญในด้านการเมือง เศรษฐกิจ และวัฒนธรรม การเปลี่ยนแปลงระบบการแบ่งเขตการปกครองในปี 1945 นั้น ได้มีการอะลุ่มอล่วยระหว่างระบบของญี่ปุ่นกับระบบของจีน นครที่มีประชากรไม่ถึงเกณฑ์บางแห่งก็ยังสามารถจัดตั้งเป็นนครภายใต้มณฑล
หลังจากที่รัฐบาลสาธารณรัฐจีนย้ายที่ตั้งไปอยู่ที่ไทเป มณฑลไต้หวันในปี 2492 เกณฑ์จำนวนประชากรในการจัดตั้งนครภายใต้มณฑลก็ได้เพิ่มขึ้นเป็น 500,000 คน ตาม โครงร่างการปกครองท้องถิ่นของเทศมณฑลและนครในมณฑลไต้หวัน (臺灣省各縣市實施地方自治綱要) ซึ่งบังคับใช้ในปี 1981 ต่อมาได้เพิ่มขึ้นอีกเป็น 600,000 คน หลังจากการปรับปรุงการบริหารของมณฑลให้คล่องตัวขึ้นในปี 1998 ทำให้นครภายใต้มณฑลทั้งหมดอยู่ภายใต้การปกครองรัฐบาลกลางโดยตรง และเปลี่ยนชื่อเรียกให้สั้นลงว่า นคร
สาธารณรัฐประชาชนจีน ที่อ้างสิทธิ์ไต้หวันเป็นมณฑลที่ 23 ได้กำหนดประเภทให้นครภายใต้มณฑลทั้งหมดในไต้หวันมีสถานะเป็นนครระดับอำเภอ
| ปี-เดือน-วัน | จัดตั้งเพิ่ม | ถอดถอน | จำนวน | คำอธิบาย |
| --- | --- | --- | --- | --- |
| 1945-10 | จางฮว่า, เจียอี้, ซินจู๋, เกาสฺยง, จีหลง, ผิงตง, ไถจง, ไถหนาน, ไทเป |  | 9 | จัดระเบียบใหม่จากเดิมเป็นนครภายใต้จังหวัดระหว่างที่อยู่ภายใต้การปกครองของญี่ปุ่น |
| 1950-08-16 |  | เจียอี้ | 8 | ยุบรวมเข้ากับเทศมณฑลเจียอี้ และกลายเป็นนครภายใต้เทศมณฑล |
| 1951-12-01 |  | จางฮว่า, ซินจู๋, ผิงตง | 5 | ลดฐานะลงเป็นนครภายใต้เทศมณฑล |
| 1967-07-01 |  | ไทเป | 4 | ยกฐานะขึ้นเป็นนครปกครองโดยตรง |
| 1979-07-01 |  | เกาสฺยง | 3 | ยกฐานะขึ้นเป็นนครปกครองโดยตรง |
| 1982-07-01 | เจียอี้, ซินจู๋ |  | 5 | ยกฐานะขึ้นจากเดิมเป็นนครภายใต้เทศมณฑล |
| 2010-12-25 |  | ไถจง, ไถหนาน | 3 | ยุบรวมเข้ากับเทศมณฑลไถจง และเทศมณฑลไถหนาน และยกฐานะขึ้นเป็นนครปกครองโดยตรง |
นครในปัจจุบัน: เจียอี้, ซินจู๋, จีหลง (3)
นครในปัจจุบัน

ในปัจจุบัน รัฐบัญญัติการปกครองท้องถิ่นของกระทรวงมหาดไทยไต้หวันมีผลบังคับใช้ในการจัดตั้งนคร ซึ่งนครจำเป็นต้องมีประชากรระหว่าง 500,000 ถึง 1,250,000 คน และมีบทบาทสำคัญทางการเมือง เศรษฐกิจ และวัฒนธรรม โดยทั้งนครทั้ง 3 แห่งที่มีอยู่ในปัจจุบันนี้ไม่มีคุณสมบัติในด้านจำนวนประชากร แต่ได้รับการจัดตั้งด้วยเหตุผลทางประวัติศาสตร์
ปัจจุบัน มีนครจำนวน 3 แห่ง ทั้งหมดอยู่ในมณฑลไต้หวัน
| ชื่อ | อักษรจีน | ฮั่นยฺหวี่พินอิน | เวด-ไจลส์ | ทงย่งพินอิน | เป่อ่วยจี ภาษาฮกเกี้ยน | พักฟ้าซื้อ ภาษาฮากกา | พื้นที่ (ตร> กม.) | ที่ตั้ง ศาลาว่าการ | ที่ตั้ง ศาลาว่าการ | วันที่จัดตั้ง (ปี-เดือน-วัน) |
| --- | --- | --- | --- | --- | --- | --- | --- | --- | --- | --- |
| นครเจียอี้ | 嘉義市 | Jiāyì | Chia¹-i⁴ | Jiayì | Ka-gī | Kâ-ngi | 60.03 | เขตตะวันออก | 東區 | 1982-07-01 |
| นครซินจู๋ | 新竹市 | Xīnzhú | Hsin¹-chu² | Sinjhú | Sin-tek | Sîn-chuk | 104.10 | เขตเหนือ | 北區 | 1982-07-01 |
| นครจีหลง | 基隆市 | Jīlóng | Chi¹-lung² | Jilóng | Ke-lâng | Kî-lùng | 132.76 | เขตจงเจิ้ง | 中正區 | 1945-10-25 |
หน่วยงานปกครองท้องถิ่นของนครจะประกอบด้วย ฝ่ายบริหาร และฝ่ายนิติบัญญัติ ซึ่งวางระเบียบโดยรัฐบัญญัติการปกครองท้องถิ่น
ดูเพิ่ม

นครของประเทศญี่ปุ่น
เขตการปกครองของไต้หวัน (ค.ศ. 1895–1945)
นครระดับจังหวัดของสาธารณรัฐประชาชนจีน
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
สาธารณรัฐจีน
| พื้นที่เสรี | พื้นที่เสรี | พื้นที่เสรี | พื้นที่เสรี | พื้นที่เสรี | พื้นที่เสรี | พื้นที่เสรี | แผ่นดินใหญ่ |
| นครปกครองโดยตรง | นครปกครองโดยตรง | มณฑล | มณฑล | มณฑล | มณฑล | มณฑล | ไม่ได้ปกครอง |
| นครปกครองโดยตรง | นครปกครองโดยตรง | นคร | เทศมณฑล | เทศมณฑล | เทศมณฑล | เทศมณฑล | ไม่ได้ปกครอง |
| เขต | เขตชนพื้นเมืองภูเขา | เขต | นครภายใต้เทศมณฑล | เมือง | ตำบล | ตำบลชนพื้นเมืองภูเขา | ไม่ได้ปกครอง |
| หมู่บ้านในเมือง | หมู่บ้านในเมือง | หมู่บ้านในเมือง | หมู่บ้านในเมือง | หมู่บ้านในเมือง | หมู่บ้านชนบท | หมู่บ้านชนบท | ไม่ได้ปกครอง |
| ละแวก | ละแวก | ละแวก | ละแวก | ละแวก | ละแวก | ละแวก | ไม่ได้ปกครอง |
↑  เรียกอีกอย่างว่า พื้นที่ไต้หวัน หรือ พื้นที่ไถ-หมิ่น (จีน: 臺閩地區; แปลตรงตัว: "เขตไต้หวัน–ฝูเจี้ยน")
↑  แผ่นดินใหญ่ในที่นี้ประกอบด้วย จีนแผ่นดินใหญ่ ทิเบต และมองโกเลียนอก (ก่อนหน้านี้)
1 2 3 4 5 6 7 8  มีฝ่ายบริหารและฝ่ายนิติบัญญัติมาจากการเลือกตั้ง
1 2 3  นครปกครองโดยตรง, นคร, และนครภายใต้เทศมณฑล ทั้งหมดนี้ในภาษาจีนเรียกว่า ชื่อ (จีน: 市; พินอิน: shì; แปลตรงตัว: "นคร")
↑  ปัจจุบันเป็นมณฑลในนาม การปกครองระดับมณฑลได้ถูกยกเลิกแล้ว
↑  จากรัฐธรรมนูญสาธารณรัฐจีน พื้นที่แผ่นดินใหญ่มีโครงสร้างการปกครองเดียวกันกับพื้นที่เสรี ซึ่งปัจจุบันอยู่ภายใต้การควบคุมของพรรคคอมมิวนิสต์จีน โดยมีโครงสร้างที่แตกต่างกับของสาธารณรัฐจีน
↑  บางครั้งก็เรียกว่า นครภายใต้มณฑล (จีน: 省轄市) เพื่อที่จะแยกความแตกต่างจาก นครปกครองโดยตรง และนครภายใต้เทศมณฑล
1 2 3 4 5  มีผู้อำนวยการเขตที่มาจากการแต่งตั้ง เพื่อบริหารจัดการกิจการท้องถิ่น และดำเนินงานที่ได้รับมอบหมายจากหน่วยงานที่สูงกว่า
1 2  มีผู้ใหญ่บ้านที่มาจากการเลือกตั้ง เพื่อบริหารจัดการกิจการท้องถิ่น และดำเนินงานที่ได้รับมอบหมายจากหน่วยงานที่สูงกว่า
ช็อน จ็อง-มย็อง

| ช็อน จ็อง-มย็อง |
| --- | --- |

เกิด:  (1980-11-29) 29 พฤศจิกายน ค.ศ. 1980 (43 ปี) โซล ประเทศเกาหลีใต้
การศึกษา: Sangji University - B.A. และ M.A. สาขา Physical Education
อาชีพ: นักแสดง
ปีปฏิบัติงาน: 1997–ปัจจุบัน
ตัวแทน: HB Entertainment

ชื่อเกาหลี
ฮันกึล: 천정명
ฮันจา: 千正明
อาร์อาร์: Cheon Jeong-myeong 
เอ็มอาร์: Ch'ŏn Chŏngmyŏng 
 
ช็อน จ็อง-มย็อง (อักษรโรมัน: Chun Jung-myung; เกาหลี: 천정명; ฮันจา: 千正明; อาร์อาร์: Cheon Jeong-myeong; เอ็มอาร์: Ch'ŏn Chŏng-myŏng) เป็นนักแสดงจากประเทศเกาหลี
ประวัติ

ช็อน จ็อง-มย็อง เกิดเมื่อวันที่  (1980-11-29) 29 พฤศจิกายน ค.ศ. 1980 (43 ปี) ที่โซล ประเทศเกาหลีใต้เข้าสูวงการโดยการเป็นนายแบบ และได้มีผลงานทางวงการบันเทิงชิ้นแรกคือเรื่อง School 2 ทางช่อง KBS1 ในปี1999 รับบทเป็นนักเรียนศิลปะ และเป็นที่รู้จักโด่งดังสุดขีดจากภาพยนตร์โทรทัศน์เรื่อง รักครั้งนี้ จักจี้ หัวใจ รับบทเป็น ปาร์ค ชอยซู ชายหนุมวัยรุ่นที่หลงรัก โค บงฮี สาวที่อายุมากกว่า 9 ปี
ในปี 2551 ช็อน จ็อง-มย็อง ได้เข้ารับราชการเป็นทหารในประเทศเกาหลีใต้ เป็นเวลา 2 ปี ในระหว่างที่เป็นทหารได้ช่วยงานสังคมต่างๆ และเป็นผู้นำเสนอผลิตภัณฑ์ของค่ายทหารที่รับราชการอยู่อีกด้วย จนได้รับการปลดประจำการปี 2553 จากนั้นเริ่มกลับมามีผลงานอีกครั้งและเริ่มเปิดธุรกิจส่วนตัวเล็กๆในปีนั้นด้วย
ผลงาน > ละครโทรทัศน์

Reset (OCN, 2014) ... รับบทเป็น Cha Woo-jin
Glory Jane (KBS2, 2011) ... รับบทเป็น Kim Young-kwang
The Duo (MBC, 2011) ... รับบทเป็น Chun-doong
Cinderella's Sister (KBS2, 2010) ... รับบทเป็น Hong Ki-hoon
What's Up Fox? (MBC, 2006) ... รับบทเป็น Park Chul-soo
Goodbye Solo (KBS2, 2006) ... รับบทเป็น Kim Min-ho
Fashion 70's (SBS, 2005) ... รับบทเป็น Jang Bin
Drama City: I Love H, He, Li... (KBS2, 2004) ... รับบทเป็น Lee Sang-gyu
Beijing, My Love (KBS2, 2004) ... รับบทเป็น Noh Wan-sung
Honest Living (SBS, 2002-2003) ... รับบทเป็น Chun Jung-myung
Bad Girls (SBS, 2002) ... รับบทเป็น Cheong-mok
MBC Best Theater: 한잎의 여자 (MBC, 2002) ... รับบทเป็น Bong-soo
Chuseok Drama Special: Third Coincidence (MBC, 2001) ... รับบทเป็น Song Ji-chul
Open Drama Man & Woman: Pure Flower Cafe (SBS, 2001) ... รับบทเป็น Park Hong-tae
New Nonstop (MBC, 2001)
Special Drama: Echo (SBS, 2000)
School 2 (KBS1, 1999) ... รับบทเป็น Photography student
ผลงาน > ภาพยนตร์

Queen of the Night (2013) ... รับบทเป็น Young-soo
Hindsight (2011) ... รับบทเป็น Ae-gu
Hansel and Gretel (2007) ... รับบทเป็น Lee Eun-soo
Les Formidables (2006) ... รับบทเป็น Lee Soo-hyun
The Aggressives (2005) ... รับบทเป็น So-yo
20 Questions (Twentidentity short, 2004) ... รับบทเป็น Train commuter
Dance Begins (short, 2003)
R U Ready? (2002) ... รับบทเป็น Bong Jun-gu
ผลงาน > พิธีกร

Real Men (MBC, 2014)
ผลงาน > มิวสิกวีดีโอ

It Has to Be You (Yesung / Cinderella's Sister OST, 2010)
Although My Heart Aches (Fly to the Sky / Fashion 70's OST, 2005)
A Dreamy Conversation (SG Wannabe, 2005)
For You, Goodbye (Shin Seung-hun, 2002)
해요 (Jung In-ho, 2001)
รางวัล

2011 KBS Drama Awards: Excellence Award, Actor in a Mid-length Drama (Glory Jane)
2010 Style Icon Awards: Style Icon Actor รางวัลนักแสดงตัวอย่างดีเด่น
2010 Mnet 20's Choice Awards: Most Influential Star รางวัลนักแสดงยอดนิยม
2007 Korea Model Festival Awards: Popularity Award รางวัลสุดยอดนายแบบป๊อบปูล่าโหวด
2006 MBC Drama Awards: PD Special Award (What's Up Fox?)
2006 Baeksang Arts Awards: Best New Actor for TV รางวัลนักแสดงหน้าใหม่ยอดเยี่ยม (Fashion 70's)
2006 Korea Best Dresser Swan Awards: Best Dressed, TV actor category
2005 SBS Drama Awards: New Star Award (Fashion 70's)
2005 Blue Dragon Film Awards: Best New Actor รางวัลนักแสดงหน้าใหม่ยอดเยี่ยม (The Aggressives)
2005 Pusan Film Critics Awards: Best New Actor รางวัลนักแสดงหน้าใหม่ยอดเยี่ยม (The Aggressives)
นายธนารักษ์เอก

| นายธนารักษ์เอก First Lord of the Treasury |
| --- | --- |
ตรารัฐบาลในสมเด็จฯ
ผู้ดำรงตำแหน่งคนปัจจุบัน เซอร์ เคียร์ สตาร์เมอร์ ตั้งแต่ 5 กรกฎาคม 2024
จวน: บ้านเลขที่ 10 ถนนดาวนิง
ที่ว่าการ: เวสต์มินสเตอร์
ผู้แต่งตั้ง: พระเจ้าแผ่นดิน
วาระ: ตามพระราชอัธยาศัย
สถาปนา: ปี 1126 ในชื่อตำแหน่ง Lord High Treasurer
รอง: นายธนารักษ์โท
เว็บไซต์: Gov.uk
นายธนารักษ์เอก (First Lord of the Treasury) หรือที่คนไทยนิยมเรียก ขุนคลังเอก เป็นหัวหน้าของคณะกรรมการนายธนารักษ์ ซึ่งตามประเพณีการปกครองสหราชอาณาจักร นายกรัฐมนตรีคือผู้ดำรงตำแหน่งนายธนารักษ์เอก แม้ว่าตำแหน่งนี้มีความอาวุโสสูงสุดในกระทรวงธนารักษ์ แต่ก็มิใช่ตำแหน่งรัฐมนตรีว่าการกระทรวงการคลังของสหราชอาณาจักร ซึ่งบทบาทหน้าที่ดังกล่าวคือตำแหน่งสมุหพระคลัง ผู้เป็นนายธนารักษ์โท
นายธนารักษ์เอกในฐานะผู้นำเบอร์หนึ่งในกระทรวงธนารักษ์ ย่อมมีอำนาจกำกับดูแลราชการในกระทรวงธนารักษ์ แต่ไม่มีอำนาจเกี่ยวกับการสั่งจ่ายเงินแผ่นดิน อันเป็นอำนาจของสมุหพระคลัง
นายธนารักษ์

ต้นคริสต์ศตวรรษที่ 17 สมัยนั้นอังกฤษยังไม่มีระบบคณะรัฐมนตรี งานราชการธนารักษ์มักถูกยกให้เป็นหน้าที่ของคณะกรรมการ แทนที่จะให้เป็นหน้าที่ของบุคคลเดียว ด้วยเหตุนี้ เมื่อเข้าสู่สมัยพระเจ้าจอร์จที่ 1 ในปี 1714 จึงทรงพระกรุณาโปรดเกล้าฯ ให้มีคณะกรรมการเป็นการถาวรซึ่งเรียกว่า คณะกรรมการนายธนารักษ์  (Lords Commissioners of the Treasury) และกำหนดลำดับเอก-โทเพื่อแสดงถึงความอาวุโส และในอีกไม่กี่ปีต่อมา นายธนารักษ์เอกก็กลายเป็นตำแหน่งที่ถูกมองเป็นผู้ควบคุมและบริหารงานประเทศทั้งปวง ในปี 1721 รอเบิร์ต วอลโพล ได้รับการยอมรับเป็นนายกรัฐมนตรีคนแรกอย่างไม่เป็นทางการ และยังเป็นนายธนารักษ์เอก กับสมุหพระคลัง ควบสามตำแหน่งพร้อมกัน
ก่อนปี 1841 นายธนารักษ์เอกจะดำรงตำแหน่งสมุหพระคลังโดยอัตโนมัติ เว้นแต่ว่านายธนารักษ์เอกท่านนั้นเป็นขุนนางซึ่งเป็นข้อห้ามดำรงตำแหน่งสมุหพระคลัง ในกรณีนี้ นายธนารักษ์โทจะเข้าดำรงตำแหน่งสมุหพระคลังแทนเสีย แต่หลังปี 1841 เป็นต้นมา สมุหพระคลังจะดำรงตำแหน่งนายธนารักษ์โทด้วยเสมอ เว้นแต่นายกรัฐมนตรีควบตำแหน่งสมุหพระคลัง นอกจากนี้ สมาชิกในคณะกรรมการนายธนารักษ์ยังเป็นผู้คุมเสียงในสภาสามัญชนอีกด้วย
ที่พำนัก

ที่พักประจำตำแหน่งนายธนารักษ์เอกคือบ้านเลขที่ 10 ถนนดาวนิง แต่คนส่วนใหญ่เข้าใจผิดว่าบ้านดังกล่าวคือที่พักประจำตำแหน่งนายกรัฐมนตรี ส่วนที่พักประจำตำแหน่งนายธนารักษ์โทคือบ้านเลขที่ 11 ซึ่งตั้งอยู่ติดกัน
ตอบยังไง

| "ตอบยังไง"> เพลงโดยปองกูล สืบเชื้อ.จากอัลบั้มThe Other Side |
| --- | --- |
วางจำหน่าย: 17 มกราคม พ.ศ. 2556
บันทึกเสียง: พ.ศ. 2555
แนวเพลง: ป็อป
ความยาว: 3:54
ค่ายเพลง: ไวท์มิวสิค (จีเอ็มเอ็ม แกรมมี่)
ผู้ประพันธ์เพลง: แทน วงลิปตา
โปรดิวเซอร์: แทน วงลิปตา
 
มิวสิกวิดีโอ
"ตอบยังไง" ที่ยูทูบ
 
"ตอบยังไง" เป็นซิงเกิลของนักร้อง ปองกูล สืบเชื้อ ประพันธ์เนื้อร้อง-แต่งทำนองและเรียบเรียงโดย แทน วงลิปตา ออกจำหน่ายในวันที่ 17 มกราคม พ.ศ. 2556
เนื้อหาของเพลงพูดถึงความรู้สึกกระอักกระอ่วน ของคนที่ได้เจอกับคนรักเก่าในวันที่เค้ามี­คนใหม่แล้ว พอเค้าทักทายและถามว่าสบายดีไหม เรากลับอึกอักตอบไม่ถูก ถึงแม้จะมีคำตอบอยู่ในใจ แต่ก็พูดออกไปไม่ได้อย่างที่ใจคิด ซึ่งเป็นเพลงที่น่าจะโดนใจใครหลายคนที่ยัง­ไม่ลืมความรักครั้งเก่า
การตอบรับ

เพลง "ตอบยังไง" ติดอันดับสูงสุด 18 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 17 กุมภาพันธ์ พ.ศ. 2556 และติดอันดับสูงสุด 8 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 21 กรกฎาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2556) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 18
95.5 เอฟเอ็ม เวอร์จิ้นฮิตซ์ ชาร์ตท็อป 40: 8
ต้นไม้แฮช

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
Hash tree หรือ Merkle tree เป็นโครงสร้างข้อมูลชนิดหนึ่งซึ่งประกอบไปด้วยต้นไม้ของข้อมูลที่ถูกสรุปแล้ว ซึ่งข้อมูลเหล่านี้เกี่ยวกับชิ้นส่วนขนาดใหญ่ของข้อมูล เช่น ไฟล์ ซึ่งมันจะถูกใช้ตรวจสอบหาเนื้อหาของข้อมูล Hash trees เป็นคลาสลูกของ Hash lists ซึ่งทั้งสองคลาสก็ยังเป็นคลาสลูกของคลาส hashing อีกที Hash tree มี Hash function ที่สำคัญคือ Tiger ซึ่งบ่อยครั้งอาจจะเรียกว่า Tiger tree หรือ Tiger tree hashes
A binary hash tree
การใช้งาน

Hash tree สามารถใช้ป้องกันข้อมูลที่ถูกเก็บได้หลากหลายชนิดซึ่งจะคอยควบคุมและส่งข้อมูลทั้งในตัวเครื่องคอมพิวเตอร์และระหว่างเครื่องด้วยเช่นกัน ปัจจุบัน hash tree จะถูกใช้เพื่อทำให้แน่ใจว่าก้อนข้อมูลที่ได้รับจากคนอื่น ในเครือข่าย peer-to-peer network นั้นไม่ได้รับความเสียหายหรือถูกเปลี่ยนแปลง และยังเช็คอีกด้วยว่าคนที่ส่งข้อมูลมาให้เรานั้นไม่ได้หลอกหรือส่งข้อมูลปลอมมาให้ คำแนะนำหลายๆครั้งแนะนำว่าควรจะใช้ hash tree ในระบบการคำนวณที่เชื่อถือได้ Sun Microsystems ได้ใช้ Hash Trees ใน the ZFS file system นอกจากนี้ Hash Trees ยังถูกใช้อยู่ในโพรโทคอลของ Google Wave และในระบบสำรองข้อมูล
Hash trees ถูกคิดขึ้นในปี ค.ศ. 1979 โดย Ralph Merkle จุดประสงค์เดิมของมันคือใช้เพื่อจัดการกับ Lamport one-time signatures ให้ได้อย่างมีประสิทธิภาพ Lamport signatures ยังเชื่อว่าจะยังคงมีความปลอดภัยในกรณีที่ quantum computer เกิดขึ้นจริง แต่น่าเสียดายที่แต่ละ Lamport key นั้นสามารถใช้ได้เพียงเพื่อเซ็นข้อความเดียวเท่านั้นแต่เมื่อรวมกับ hash trees แล้วมันจะสามารถใช้งานสำหรับข้อความหลายข้อความได้ จากนั้นก็กลายมาเป็น fairly efficient digital signature scheme
วิธีการทำงานของ Hash trees

Hash tree เป็นต้นไม้ของ hashes ซึ่งใบของมันคือค่า hash ของก้อนข้อมูล เช่น ไฟล์หรือกลุ่มของข้อมูล ซึ่ง Nodes ที่ถูกเพิ่มเข้ามาในต้นไม้คือ hash ของ Node ลูกของตัว Node นั้นเอง เช่น ในรูป hash 0 เป็นผลลัพธ์ของการ hashing hash 0-0 กับ hash 0-1 นั่นคือ hash 0 = hash( hash 0-0 + hash 0-1 ) ซึ่ง + หมายถึงการเชื่อมต่อกันของ Node
การใช้งาน hash tree ส่วนใหญ่คือ binary (แต่ละ Node มีลูกสองตัว) แต่จริงๆแล้วมันสามารถมี Node ลูกได้มากกว่านั้น
บ่อยครั้งที่ cryptographic hash function เช่น SHA-1, Whirlpool, หรือ Tiger ใช้สำหรับการ hashing ถ้า hash tree ต้องป้องกันความเสียหายที่อาจคาดไม่ถึง มันจะทำให้ผลการตรวจสอบความปลอดภัยมีประสิทธิภาพลดลง เช่น CRCs ที่สามารถถูกใช้ได้
ในด้านบนสุดของ hash tree คือ top hash (root hash หรือ master hash) ก่อนดาวน์โหลดไฟล์บน p2p network ในกรณีส่วนใหญ่ top hash ที่ได้มาจากแหล่งที่เชื่อถือได้ เช่น เว็บไซต์ที่เป็นที่รู้จักมีข้อเสนอแนะที่ดีสำหรับไฟล์ที่จะดาวน์โหลด เมื่อ top hash สามารถใช้ได้ hash tree สามารถได้รับจากแหล่งข้อมูลที่เชื่อถือไม่ได้ เหมือน peer อื่น ๆ ใน p2p network จากนั้นนำ hash tree ที่ได้รับมาไปตรวจสอบด้วย top hash ที่เชื่อถือได้ และถ้า hash tree ได้รับความเสียหายหรือเป็นถูกปลอมแปลง hash tree จากแหล่งอื่น ๆ จะพยายามจนกระทั่งพบ hash tree ที่เข้ากันได้กับ top hash
ความแตกต่างที่สำคัญจาก hash list คือ กิ่งหนึ่งของ hash tree ที่สามารถดาวน์โหลดได้ทันทีและความสมบูรณ์ของแต่ละกิ่งสามารถตรวจสอบได้ทันทีถึงแม้ว่าต้นไม้ทั้งหมดจะยังไม่สามารถใช้ได้นี้จะเป็นประโยชน์ตั้งแต่มันมีประสิทธิภาพในการแยกไฟล์ขนาดเล็กมากเพื่อที่จะดาวน์โหลดข้อมูลเพียงก้อนเล็ก ๆ ถ้าหากมันได้รับความเสียหาย
ถ้าไฟล์ที่ถูก hash มีขนาดใหญ่มาก hash tree หรือ hash list จะมีขนาดใหญ่ตามไปด้วย แต่มันเป็นต้นไม้ กิ่งเล็ก ๆ หนึ่งกิ่งจะสามารถดาวน์โหลดได้เร็วและเมื่อนำแต่ละกิ่งมารวมกันเราก็จะสามารถตวรจสอบได้ และจากนั้นการดาวน์โหลดของก้อนข้อมูลก็สามารถเริ่มขึ้นได้